  Анжелика Тихонова корреспондент Удмуртие коронавирус инфекцилэсь «Гам–КОВИД–Вак» («Спутник V») вакциналэн 37 сюрс 800 дозаез вуиз. Матысь дыре сое улосвылысь эмъюртъёсы келялозы. Со сярысь элькун тӧролэн но кивалтэтлэн пресс-службазы ивортӥз. Та партиез лыдэ басьтыса, элькунын ковидлэсь вакциналэн запасэз кылдытэмын – 13 сюрс 461 доза Эльвира Пинчук, Удмуртиысь кивалтэтлэн тӧроезлэн воштӥсезПрививка пуктылон вакыт кутскем дырысен Удмуртие оглом 683 сюрс 217 доза вакцина вуиз ни. Со пӧлын «Спутник V», «Спутник Лайт», «ЭпиВакКорона» но «КовиВак». Нуналлы быдэ улосвылын вакцинаез 9-10 сюрс улӥсьёс басьто. 3-тӥ шуркынмонлы нырысетӥ компонентэз 551 сюрс 156 адями пуктӥз ини, со чакламлэсь 60 процентэз луэ. Кыкетӥ компонентсэ 353 сюрс 511 мурт басьтӥз. Дэмен иммунитет кылдытон понна шаерамы 925 сюрс улӥсьёслы прививка пуктыны кулэ. Коронавируслэсь вакцинаез 18 арессэс ортчем но пумит луись тодметъёстэм адямиос басьтыны быгато. Пумит луись тодметъёс пӧлы пыро: аллергия, хронической висёнъёслэн лэчыт луон вакытсы, паласькись лек висёнъёс но берло ӝыны ар ӵоже коронавирусэн висён. Прививкаез улон интыя поликлиникаын яке Ижкарысь огаз вакцинаци пунктын луэ, соос усьтэмын: Октябрьлы 50 ар карлудысь 21 номеро юртын, Пушкинской урамысь 157 номеро юртын (Сбербанклэн офисаз) но Шор площадын Удмуртиысь Операя но балетъя театрлэн фойеаз. Тодэ вайытом, вакцинаци шутэтскон но праздник нуналъёсы но мынэ. Удмуртиын коронавирусэн черламъёслы ватсаса 1 сюрс койкаос дасязы.  Тегъёс: Тазалык Ижкар Удмуртия коронавирус вакцина  